2016. gada 7. jūnijā Rīkojums Nr. 327

Rīgā (prot. Nr. 28 29. §)

**Par apropriācijas pārdali**

1. Atbalstīt apropriācijas pārdali no Finanšu ministrijas budžeta programmas 33.00.00 "Valsts ieņēmumu un muitas politikas nodrošināšana", samazinot Valsts ieņēmumu dienesta ēkas Rīgā, Talejas ielā 1, telpu nomas maksai piešķirto finansējumu (izdevumi precēm un pakalpojumiem), uz Tieslietu ministrijas budžeta apakšprogrammu 04.01.00 "Ieslodzījuma vietas" 56 924 *euro* apmērā (izdevumi atlīdzībai, tai skaitā atalgojumam 45 580 *euro*), lai nodrošinātu piecu ierēdņu pārcelšanu no Valsts ieņēmumu dienesta uz Ieslodzījuma vietu pārvaldi.

2. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

4. Finanšu ministrijai palielināt Tieslietu ministrijas pamatbudžeta bāzes izdevumus apakšprogrammā 04.01.00 "Ieslodzījuma vietas" 2017. gadam un turpmāk katru gadu 97 601 *euro* apmērā (izdevumi atlīdzībai, tai skaitā atalgojumam 76 056 *euro*).

Ministru prezidenta vietā –

finanšu ministre Dana Reizniece-Ozola

Tieslietu ministrs Dzintars Rasnačs